CELEX: 62016TN0783
Language: hr
Date: 2016-11-09 00:00:00
Title: Predmet T-783/16: Tužba podnesena 9. studenoga 2016. – Government of Gibraltar protiv Komisije

23.1.2017   
            
            
               HR
            
            
               Službeni list Europske unije
            
            
               C 22/39
            
         Tužba podnesena 9. studenoga 2016. – Government of Gibraltar protiv Komisije
   (Predmet T-783/16)
   (2017/C 022/54)
   Jezik postupka: engleski
   
      Stranke
   
   
      Tužitelj: Government of Gibraltar (Gibraltar) (zastupnici: M. Llamas, QC, J. Temple Lang, solicitor, F.-C. Laprévote i C. Froitzheim, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europske komisije od 1. listopada 2014. u predmetu o državnim potporama SA.34914(C/2013) (ex 2013/NN) – sustav poreza na dobit na Gibraltaru;
            
         
               —
            
            
               naloži tuženiku snošenje troškova i drugih izdataka koji su tužitelju nastali povodom ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog koji se temelji na činjenici da, s obzirom na to da je njome utvrđeno da obvezujuća porezna mišljenja mogu predstavljati novu potporu, pobijana odluka sadržava pogreške koje se tiču činjenica i prava i temelji se na nedostatku u obrazloženju.
               Tužitelj u prilog ovom tužbenom razlogu tvrdi slijedeće: prvo, Komisija je počinila pogrešku koja se tiče prava jer od samog početka nije zaključila da, ako praksa obvezujućih poreznih mišljenja ili sama obvezujuća porezna mišljenja predstavljaju državnu potporu, oni su zatečena potpora; drugo, Komisija je počinila pogrešku koja se tiče činjenica utvrdivši da je članak 42. Income Tax Acta iz 2010. pravna osnova obvezujućih poreznih mišljenja; i treće, odluka je nedostatno obrazložena s obzirom na tvrdnju da praksa obvezujućih poreznih mišljenja predstavlja novu potporu i proturječnu tvrdnju da praksa mišljenja predstavlja „de facto sustav”.
            
         
               2.
            
            
               Drugi tužbeni razlog koji se temelji na činjenici da pobijana odluka sadržava pogreške koje se tiču činjenica i prava i temelji se na nedostatku u obrazloženju.
               Tužitelj u prilog ovom tužbenom razlogu tvrdi slijedeće: prvo, predmet očito ne sadržava elemente potrebne da bi se opravdalo proširenje početka istrage državnih potpora; drugo, Komisija je počinila očitu pogrešku u ocjeni i pogrešku koja se tiče činjenica navodeći da obvezujuća porezna mišljenja daju prednost; treće, Komisija je počinila očitu pogrešku u ocjeni i pogrešku koja se tiče činjenica navodeći da su obvezujuća porezna mišljenja selektivna; četvrto, Komisija je počinila očitu pogrešku u ocjeni i pogrešku koja se tiče činjenica navodeći da obvezujuća porezna mišljenja mogu narušiti tržišno natjecanje i/ili imati učinak na trgovinu unutar Zajednice; i peto, pobijana odluka je nedostatno obrazložena.
            
         
               3.
            
            
               Treći tužbeni razlog koji se temelji na činjenici da pobijana odluka sadržava pogreške koje se tiču prava u dijelu u kojem odstupa od Komisijine prvotne istrage i umjetno „širi” postupak u vezi sa Income Tax Actom na obvezujuća mišljenja.